als_Latn dik_Latn lmo_Latn
Gianluigi Donnarumma nuk do të lejohet të largohet nga AC Milan gjatë kësaj merkatoje, sipas drejtorit sportiv të klubit, Massimiliano Mirabelli.
Portieri 18-vjeçar ka vendosur të mos rinovojë kontratën e tij në San Siro – e cila skadon në fund të sezonit të ardhshëm, duke çuar në dyshime nëse ai do të qëndrojë në Milan për sezonin e ri, transmeton Transferimet.com.
Por Mirabelli është përgjigjur, duke këmbëngulur se Donnarumma nuk do të shitet dhe se tani është në dorën e trajnerit Vincenzo Montella për të vendosur nëse luan ai apo jo.
“Donnarumma është një kampion i madh, një djalosh i madh dhe një lojtar i Milanit,” i tha ai Sportitalia. “Për këtë sezon të ardhshëm, ai me siguri do të luajë me ne ende./Transferimet.com/
als_Latn als_Latn als_Latn als_Latn